open-index/open-wikipedia-markdown huggingface dataset:
Rete de carreteras d'Aragón

O **Rete de Carreteras d'Aragón** ye formato por o Rete de Carreteras d'o Estato que travesan Aragón, o Rete Autonomico, os Rez Provincials y os Rez Municipals. O Rete de Carreteras d'o Estado ye competencia d'o Ministerio de Fomento d'o Gubierno d'Espanya, o rete autonomico d'a Deputación Cheneral d'Aragón, o rete provincial d'as respectivas Deputacions Provincials d'Aragón, y os rez municipals d'os diferents municipios d'Aragón.

*Rete Autonomico d'Aragón:

#O **Rete Basico**, composato por as carreteras incluyitas en os itinerarios que trescruzan o territorio aragonés y conecta con o ret viario de tetularidat estatal, con a d'as comunidaz autonomas mugants u con Francia.
#O **Rete Comarcal**, integrato por as carreteras que trescruzan una u cuantas comarcas y por as que unen nuclios d'importancia comarcal con o Rete Basico u con as suyas zonas d'influencia.
#O **Rete Local**, d'o que fan parti a resta d'as carreteras autonomicas que son accesorias a los anteriors itinerarios y as d'acceso a arias naturals u d'intrés turistico, a mas d'atras que puedan estar alternativas d'o Rete Comarcal.

*Os **Rez Provincials**, integratos por as carreteras sozmesas a la tetularidat d'as respectivas Deputacions Provincials d'Aragón.
*Os **Rez municipals**, integradas por las carreteras sozmesas a la tetularidat d'os municipios d'Aragón.

## Lista de carreteras d'o Rete de Carreteras d'o Estato en Aragón
### Autopistas y autovías interurbanas

### Autopistas y autovías urbanas

### Carreteras nacionals

## Lista de carreteras d'o Rete Autonomico
### Autopistas y autovías autonomicas

### Rete Basico

### Rete Comarcal

## Referencias
* CarreterasDeAragon.es, web d'a Deputación Cheneral d'Aragón sobre as carreteras d'Aragón.
* GEA: Carreteras y comunicaciones
As mil y una nueiz

***As mil e una nueiz*** (en arabe, *ألف ليلة وليلة*, *Alf layla wa-layla*; en persa, *هزار و یک شب, Hazār-o yak shab* ) ye o nombre que recibe una antolochía de cuentos orientals compilatos d'a tradición oral d'a India, Echipto y Persia, encara que bi ha relatos que son adaptacions de cuentos d'atras culturas d'a zona. O nuclio d'istas historias ye formato por un antigo libro dito *Hazâr Afsâna* (*Os Mil Mitos*, en persa هزارافسانه). A compilación y traducción d'istas historias a l'arabe se diz que fue feita por Abu abd-Allah Muhammed el-Gahshigar, que vivió en o sieglo IX. A primera compilación arabica moderna, feita con materials echipcianos, se publicó en O Caire en l'anyo 1835.
Prosa

A **prosa** en escritura ye l'uso d'o lenguache que s'oposa a lo verso. As parolas s'agrupan sin de seguir as leis d'a metrica, sino que imitan o fluxo d'o discurso oral. Ye a traza mas natural d'escribir, por ixo amás d'a literatura, apareixe en os medios de comunicación, avisos, leis y atros documentos. Atamas d'iste caracter mas amanato a la parla, estió lo zaguer estilo literario en apareixer, ya que os primers escritos literarios emplegaban o verso chusto ta marcar o caracter artistico y facilitar a suya memorización.

Tradicionalment, a narrativa s'asocia a la prosa, pero puet haber-ie poemas narrativos y textos en prosa de caracter no narrativo, como l'asayo, a descripción, etcetera. por tanto ye incorrecto considerar a prosa como un gran chenero literario.

## Referencias
Almansa (Teruel)

:*Este articlo ye sobre *'Almansa**, un [[despoblato]] d'a provincia d'[[provincia de Teruel|Teruel]] en a comarca de [[Gúdar-Chabalambre]]. Ta d'atros usos, veyer [[Almansa (desambigación)]].''


**Almansa*' ye un [[despoblato]] medieval situau en l'actual [[termin municipal]] d'[[Abechuela]], a on que encara bi ha un microtoponimo relacionau, *La Hoya de Almansa*. Se suposa que l'actual [[ermita de Santa Margalida d'Abechuela]] ye en l'antiga Almansa.

== Historia ==
Lo [[22 d'aviento]] de [[1237]] lo rei [[Chaime I d'Aragón]] fixó las mugas de la villa y castiello d'Andilla, que heba cediu a [[Eximén Pérez d'Arenós]] y nombra Almansa como un de los termins d'[[Andilla]]:

 
Lo [[22 de chunio]] de [[1238]], enantes de la [[reconquiesta]] de Valencia, lo rei [[Chaime I d'Aragón|Chaime I]] donó lo castiello y villa d'[[Exerica]] a lo concello de [[Teruel]], dando-li una delimitación y torna a mencionar Almansa:


Lo [[18 de marzo]] de [[1239]] lo rei [[Chaime I d'Aragón]] dio termins a lo concello y villa de [[Teruel]] y menciona *omnibus almansis'' como una de las suyas mugas:

Dimpués de la deseparación d'Exerica de lo concello de Teruel en 1261 los teruelanos quereban recuperar los territorios que d'alcuerdo con lo fuero de 1177 lis correspondeban, y prebaban de fer-lo poblando los territorios que teoricament lis correspondeban. Lo historiador Enric Guinot Rodríguez opina ni Torrillas ni Abechuela existiban en 1261, y que Torrillas y Almansa (nuclio precursor d'Abechuela) son citadas por primera vegada en mayo de 1262 como lugars que lo concello de Teruel heba de repoblar. D'esta traza os teruelanos nombroron mayordombres en un texto en lo que salen unas aldeyas de la zona en litichio con lo reino de Valencia con nombres latinizaus:

En 1322 u 1324 fixoron la muga entre los termins d'Almansa y Andilla en una concordia entre Eximén Pérez d'Arenós (sinyor de la Baronía d'Andilla) y lo concello de Teruel (que defendeba los intreses de l'aldeya d'Almansa). La muga se posó en la Foya d'Abechuela, 5&nbsp;km a lo norte de l'actual cabo mes meridional d'Aragón En esta concordia tamién s'establió que la Fuent de la Musa y lo Pozuelo d'el Fondón d'Abechuela fuesen abrebadors comuns pa las dos localidaz.

Enta lo sieglo XVI los habitants d'Almansa baixoron a vivir a lo Fondón d'Abechuela, con una climatolochía mes favorable y chusto en la muga. En 1682 fuoron ratificadas las mugas de 1322 u 1324 en lo contexto que Abechuela reclamaba dreitos sobre tierras compradas en Andilla y La Yesa, pero finalment cambioron.

## Referencias
Jafre

**Jafre** ye un municipio catalán situato en a comarca d'o Baixo Empordán y provincia de Chirona.

A suya población ye de 402 habitants (2008), en una superficie de 6,72 km² con una densidat de población de 59,82 hab/km².

## Cheografía
A localidat de Jafre ye situata a 44 metros d'altaria sobre o livel d'a mar, en a marguin ezquierda d'o río Ter.

## Demografía

## Administración
### Alcaldes

## Vinclos externos
* Pachina web oficial municipal.
* Información de Jafre en a pachina web d'a ''Generalitat de Catalunya''.
* Información de Jafre en a pachina web de l'''Institut d'Estadística de Catalunya''.
Arcedo

**Arcedo** u **Arcediello** estió un lugar disputau entre lo concello de Teruel y lo Reino de Valencia. No se sabe bien a on yera, pero talment siga en l'actual termin municipal de Mosqueruela.

## Historia
Lo 5 d'octubre de 1203 Pero lo Catolico donó a Arnau de Palacín lo castiello de Bos u Val d'Ursera y fan mención d'una *Açeneda*:

*Arcediello* ye un toponimo referiu a un lugar entre Teruel y Castellón conquiesto ya en 1216 por lo rei Sancho lo Fuerte de Navarra chunto con Aledo, Olocau, Mallo, Penya d'Aranyonal y Puertomingalbo.

En 1213 cuan lo rei Pero lo Catolico donó lo castiello de Cuella a los templers citan una *Arzeda*:

En 1251 ye citau como *arzedolo* cuan Guillem d'Anglesola dió carta de población a Vistabella:

*Arcedo* podió estar en las marguins de lo río Monleón, y s'ha pensau que podió corresponder con l'actual santuario de la Virchen de la Estrella.

En 1261 la versión de lo "Fuero de Valencia" indica Arçedo como una de las mugas de lo Reino de Valencia:

Seguntes Arcadi García y Germà Colon *Arçedo* yera un lugarón huei desapareixiu de lo termin de Villafranca. Como ya se sabe una remodelación posterior de las mugas deixó uns cuantos lugars mencionaus como mugas de lo Reino de Valencia adintro de las mugas de lo concello de Teruel, que acceptó que Exerica, Lo Toro y Pina quedasen en lo Reino de Valencia.

## Toponimia
Lo toponimo *Arcedo* presenta lo sufixo *[[sufixo -eto|-edo]]* indicador de formación vechetal. En la val de Cabó (Alto Urchel) bi ha un toponimo documental homonimo de 1091 que ha estau interpretau como derivau de lo latín *ACERETUM*. L'arcedo de la muga aragonesa significa "aceral" ("selva d'acirons"), pero s'ha formau a traviés de la forma sufixada orichinal latina *ACERETUM* y no a traviés de la sufixación de la palabra *ácer(e)* de l'aragonés local.

## Referencias

## Bibliografía
* Enric Guinot: *Els límits del regne, el procés de formació territorial del País Valencià medieval (1238-1500)*. Edicions Alfons El Magnànim. 1995.
Ficción

A **ficción** ye a creyación de mundos y historias imachinarias a partir de l'arte, mas que mas en a literatura, cine, teatro y historieta. Istos mundos tienen os suyos propios personaches y reglas, si bien siempre tienen una connexión con a realidat, ya sía porque en prenen bels elementos de referencia u porque la contradicen. S'oposa a los cheneros no ficticios, como l'asayo u os de periodismo, encara que bellas corrients filosoficas reclamen que tot ye en cierta mesura ficción, ya que no existe a obchectividat en a entrepitación u bella cosa externa a la mente (ideyalismo radical).

As obras de ficción pueden clasificar-se en subcheneros por a suya tematica, os mas populars son o chenero fantastico y a ciencia ficción.

## Bibliografía
*  Albadalejo Mayordomo, Tomás: *Teoría de los mundos posibles y macroestructura narrativa : análisis de las novelas cortas de Clarín*, Alicante : Secretariado de Publicaciones, Universidad, D.L. 1986
*  Maestro, Jesús G.: *El concepto de ficción en la literatura*, Pontevedra, Mirabel Editorial, 2006.  En formato Pdf.
*  Pozuelo Yvancos, José María: *Poética de la Ficción*, Madrid : Síntesis, D.L. 1993

## Vinclos externos
Novela

A **novela** ye un texto de narrativa relativament extenso a on que s'explican feitos de ficción a partir d'uns personaches, una ambientación y un narrador. Pueden apareixer descripcions y dialogos ta fer bella, aclarar u fer mas amena l'acción. O chenero como tal surte en a Edat Moderna.

## Etimolochía
A palabra *novela* ye un amprén de l'italián *novella* (literalment *nueva*). Manimenos, l'italián *novella* designa una narración curta, una mica mas larga u complexa que un cuento u relato, lo que se gosa decir en aragonés *novela curta* u *noveleta*.

## Se veiga tamién
* Escritor.
* Cuento.
* Noveleta.

## Referencias

## Vinclos externos
Poesía

:*Iste articlo ye sobre a forma literatia dita *'poesía**. Ta atros usos se veiga [[Poesía (desambigación)|poesía]].''



A **poesía*' (d'o [[idioma griego|griego]] ποίησις 'creación'; ποιέω 'creyar) ye, en literatura, l'arte d'expresar o contenito espritual propio, a traviés de parolas disposatas seguntes una [[metrica (poesía)|metrica]]. A poesía [[cultura popular|popular]] ye a poesía creyata por un pueblo ta expresar a suya identidat, con unas vivencias elementals, y permanents, en as que se reconoixe como tal pueblo.

Tamién se diz poesía a una obra en [[verso]]. I podemos distingir as obras escritas en verso; y o conchunto d'obras poeticas d'un poeta, u de diferents poetas, producidas en una epoca, una luenga determinata, un chenero, etcetera.

Tradicionalment, se distinguen tres cheneros poeticos: o epico, o lirico y o dramatico.

Sin d'especificar a tematica, a poesía moderna se define por a suya capacidat de sintesi y d'asociación. A suya prencipal ferramienta ye a [[metafora]], ye decir, a expresión que contiene implicita una contimparación entre termins que naturalment se suchieren uns a un atros, u entre os que o poeta troba sutils afinidaz. Bels autors modernos han esferenciato metaforas d'imáchens, parolas que a [[retorica]] tradicional emparenta. Ta istos autors, a imachen ye a construcción d'una nueva [[realidat]] semantica a traviés de significatos que en conchunto suchieren un sentito univoco y allora diferent y estranyo.

O Día Internacional d'a Poesía ye o [[21 de marzo]].

== Poesía en aragonés ==

Bi ha diferents escritors que han feito poesía en [[idioma aragonés|aragonés]], entre os que se pueden destacar por eixemplo [[Ana Abarca de Bolea]], [[Ánchel Conte]], [[Cleto Torrodellas Español|Cleto Torrodellas]] [[Chusé Inazio Nabarro]] u [[Quino Villa]]. Un d'os premios de poesía mas destacatos en aragonés ye o *"Premio de Poesía Ana Abarca de Bolea"*.

Un chicot eixemplo d'una conoixita poesía en aragonés, "[[Mai (canción)|Mai]]" d'Ánchel Conte:



== Bibliografía ==
* Cohen, Jean. *Estructura del Lenguaje Poético*. Editorial Gredos, Madrit, 1984. ISBN 84-249-0395-X. 
* [[Octavio Paz|Paz, Octavio]]. *El arco y la lira*.
* Gentili, Bruno. *Poesía y público en la Grecia antigua''. Quaderns Crema, Barcelona, 1996. ISBN 84-7769-070-7.

## Vinclos externos
O suenio d'a cambra roya

***O suenio d'a cambra roya*** (en chinés tradicional: 紅樓夢, chinés simplificato: 红楼梦) ye una obra mayestra d'a literatura chinesa y una d'as cuatre grans novelas clasicas chinesas, chunto con *[[Viache a occident]]* de Xi You Ji, *[[A la ribera de l'augua]]* de Shiuhu Zhuan y *[[Romance d'os Tres Reinos]]* de Luo Guanzhong. Fue escrita a meyatos d'o sieglo XVIII mientres a dinastía Qing y ye atribuita a Cao Xueqin (chinés:曹雪芹)

Se creye que a novela ye semi-autobiografica y que narra la vida d'a familia de Cao. Seguntes l'autor esplanica en o primer capítol, ista quiere estar un homenache a las mullers que conoixió en a suya choventut: amigas, parients y criatas.

A novela ye important no nomás por a gran cantidat de personaches que i apareixen (a mayoría mullers) y o suyo component psicolochico, sino tamién por as suyas descripcions detallatas y minuciosas sobre a vida y as estructuras socials de l'aristocracia chinesa d'o sieglo XVIII. A obra fue publicata de forma anonima debito a la fuerte censura literaria d'as dinastías Ming y Qing, estando conoixita l'autoría de Cao Xueqin con posterioridat.

Os numerosos estudiosos d'a novela s'agrupan baixo una branca dita *royolochía*. Muitos sinyalan a obra como lo punto culminant d'a literatura clasica chinesa.

## Vinclos externos
Genji Monogatari

**Genji Monogatari** (en chaponés 源氏物語) ye una obra clasica d'a literatura chaponesa atribuita a la escritora chaponesa Murasaki Shikibu que fue escrita en o sieglo XI, mientres o mayor esplendor d'o periodo Heian. A sobén se considera ista obra como a primera novela u a primera novela moderna, asinas como a primera novela psicolochica u a primera novela en considerar-se un clasico, punto que encara ye motivo de debate.

A primera traducción parcial de *Genji Monogatari* a l'anglés la realizó Suematsu Kenchō. Una traducción libre de tota la novela menos d'un capetulo fue feita por Arthur Waley, y Edward Seidensticker remató a primera traducción integra a l'anglés emplegando un metodo mas literal que l'utilizato en a traducción de Waley. A traducción mas recient a l'anglés, feita por Royall Tyler en l'anyo 2001, tamién mira de estar fiel a lo texto orichinal. Marutei Tsurunen, miembro d'a Dieta de Chapón en fació una traducción a lo finés.

## Referencias

## Vinclos externos

*  Texto ''online'' d'a traducción completa en anglés.
Tim Berners-Lee

**Tim Berners-Lee**, naixito de Londres (Anglaterra, Reino Uniu) o 8 de chunio de 1955, ye un informatico britanico, considerato con o flamenco Robert Cailliau como l'inventor d'o World Wide Web. Autualment, ye o president d'o World Wide Web Consortium.

## Vinclos externos
     
*  Propuesta de Tim Berners-Lee a o CERN.
*  Pachina de Tim Berners-Lee en o W3C.
*  Blog de Tim Berners-Lee.
Ciudad Real

**Ciudad Real** ye una ciudat y municipio castellanomanchego, capital d'a provincia de Ciudad Real y d'a comarca d'o Campo de Calatrava.

A suya población ye de 72.208 habitants (2008), en una superficie de 289,98 km² y una densidat de población de 249,01 hab/km². A suya alcaldesa ye Rosa Romero Sánchez (Partido Popular).

## Historia
O rei Alifonso X de Castiella fundó a ciudat en 1255 con o nombre de *Villa-Real*.

## Molimentos
* Seu de Santa María d'o Prau de Ciudad Real.

## Vinclos externos
*  Pachina web oficial municipal.
*  Oficina de Turismo en Ciudad Real.
Epopeya de Gilgameix

A **Epopeya de Gilgameix** ye un poema epico sumerio de bels 4.700 anyos d'antigüidat considerato como lo mas antigo d'o mundo. O texto, escrito con escritura cuneiforme, s'imprentó en tablas d'archila, feito que'n ha favoreixito a suya conservación. O texto describe as aventuras d'o rei mitico Gilgameix d'Uruk.

A influencia d'a *epopeya de Gilgameix* se veye en ciertas narracions de l'Antigo Testamento, en a *[[A Odisea|Odisea]]* d'Homero, asinas como en os treballos d'Heracles y en gran parti d'a literatura india.

Bi ha diversas versions, ya que o poema provendría d'a epica oral. La que se considera estandar dimana d'as tabletas d'o rei Axurbanipal. A versión preservata mas completa consta de doce tablas d'archila.

## Referencias
James Watt

**James Watt**, naixito de Greenock (Escocia, Reino Uniu) o 17 de chinero de 1736 y muerto en Heathfield (Anglaterra, Reino Uniu) o 19 d'agosto de 1819, estió un matematico y incheniero escocés, que fació milloras en a maquina de vapor que permetioron a Revolución industrial.

Dende l'anyo 1948 en a 9ena Conferencia Cheneral de Pesos y Mesuras en a suya honor y por a suya contribución a lo desarrollo d'a maquina de vapor fue definito o *[[watt]]*, una unidat de potencia d'o Sistema Internacional d'Unidaz que ye a cantidat d'enerchía en joules que ye convertita, emplegata u bien disipata en un segundo.

## Vinclos externos

*  A maquina de Watt en o Museu des Arts et Métiers de París.
*  Biografía de James Watt en a *Steam Engine Library* d'a Universidat de Rochester.
Iliada

A ***Iliada*** (en griego antigo Ἰλιάς: *Iliás*; en griego moderno Ιλιάδα: *Iliáda*) ye un poema epico griego atribuito a Homero (sieglo VIII aC) composato en hexametros ta ser recitato oralment por os rapsodas. A obra, dividita en 24 cantos, narra una parti d'a Guerra de Troya, concretament 51 días d'o seche a la ciudat de Troya (*Ílion*) por parti d'as tropas aqueas (ye decir, griegas) comandatas por Agamenón ta buscar a Helena, a muller d'o suyo chirmán Menalau raptata por Paris, fillo de Príamo, o rei de Troya.

Tanto a *Iliada* como a *[[Odisea]]* fuoron consideratas por os griegos d'a epoca clasica, como por as cheneracions posteriors, como as composicions mas importants en a literatura de l'Antiga Grecia estando emplegatas como bases d'a pedagochía griega. As dos obras fan parti d'una serie mas ampla de poemas epicos, de diferents autors y extensions, dito Ciclo Epico; manimenos d'a resta de poemas nomás s'han conservato diversos fragmentos.

## Citas
En o "Libro d'el Trasoro" parlan un poquet d'os personaches d'a Iliada:

## Argumento

O poema narra a ira d'Aquiles, fillo d'o rei Peleu y d'a nereida Tetis, a suya causa, a suya larga duración, as suyas consecuencias y o suyo posterior cambio d'actitut. A ira d'Aquiles remata cuan lo fa o poema, cuan se reconcilia con Príamo, pai d'o suyo enemigo Hector, momento en que se celebran os funerals d'iste.

## Estilo
A narración ye lenta y ampla. O narrador ye omniscient, y relata os escayecimientos de traza obchetiva. Sobre tot se revela clarament en a invocación y cuan, de forma ocasional, fabla a l'audiencia, a vegadas anunciando o curso d'acción, a vegadas remerando feitos pasaus. Isto permite alcorces considerables en a construcción d'a trama, ta privar a relación aburrida d'os feitos relacionatos con os eventos presentatos.

Caracteristico d'o estilo d'a obra ye l'uso repetito en o texto de formulas complexas que indican o prencipio u a fin d'as conversacions d'os personaches, ya que cadagún ye presentato por un epiteto - por eixemplo "dició Aquiles, de piez rapidos". Formulas parellanas son emplegatas, d'atra man, no nomás ta marcar o prencipio u a fin d'o discurso, sino tamién ta a descripción de cualques situacions fixas y comuns - as minchadas, os sacrificios, as borinas, encetar y rematar a luita, u fenomenos naturals.

## Referencias a la Iliada
En a Biblioteca d'Apolodoro, se narra a historia contada en a Iliada. Ista historia la divide en cuantas partes:

* A colera d'Aquiles. Combate entre Menalau y Aleixandre.
* Diomedes. Combate entre Hector y Ayax.
* Propuesta d'os griegos a Aquiles. Muerte de Dolón y de Reso.
* Muerte de Patroclo y d'Hector.

## Se veiga tamién
* Guerra de Troya
* Odisea
* Eneida
Mahābhārata

O **Mahābhārata** ye a la vegata una epopeya literaria y un libro relichioso d'a India. No ye guaire platera la calendata de creyación d'a obra, que replega una tradición oral, pero se calcula que como minimo tien bels 2.600 anyos.

Ye escrito en sanscrito y o títol puet ser tradueito como: *"A gran India"* (*Bharat* significa India). Tradicionalment se considera que l'autor ye un d'os protagonistas secundarios *Krishna Dwaipaiana Vyasadev*. A versión completa contiene mas de 100.000 versos muit curtos, estando 4 vegatas mas extensa que a Biblia.

O *Mahābhārata* ye una historia de reis, sabios, dioses y diaples y aduya a instruir sobre os cuatre obchectivos d'a vida seguntes o hinduismo: *[[artha]]* (riqueza), *[[kama]]* (placer), *[[dharma]]* (deber relichioso) y *[[mokxa]]* (salvación).

A lei d'o *[[karma]]* (os actos humans y a reencarnación) tien un papel integral en a comprensión d'o *Mahābhārata*.

## Bibliografía
* *Mahābhārata*. Versión abreviada de R.&nbsp;K.&nbsp;Narayan. Barcelona: Kairós (Colección Literatura), 2003. ISBN 84-7245-539-4.
* *Mahābhārata de Vedavyāsa*, traduciu por Hugo Labate. Buenos Aires: Hastinapura, 2010.

## Vinclos externos

* O Mahābhārata en PDF de balde.
Shāhnāma

**Shāhnāma** u **Shāhnāmé** (en farsi شاهنامه , literalment *"O Libro d'os Reis"* u *"A Epica d'os Reis"*) ye una obra poetica escrita por o poeta persa Ferdowsi arredol de l'anyo 1000 y ye a epica considerata nacional por los que parlan l'idioma farsi. O *Shāhnāma* recenta la historia y mitolochía d'Irán dende a creyación d'o mundo dica la conquiesta d'Irán por o Islam en o sieglo VIII.

A mas d'a suya importancia literaria, o *Shāhnāma*, que fue escrito cuasi en a suya totalidat en farsi, ha estato clau ta empentar ista luenga dimpués d'a influencia exercita por l'arabe. Ista obra muit estensa, ye considerata como una obra mayestra d'a literatura, que tamién replega la historia d'Irán, os suyos valors culturals, as suyas relichions ancestrals (zoroastrismo), y un sentito prefundo d'a patria. Ferdowsi remata o *Shāhnāma* en un momento en que a independencia nacional heba estato amenazata. Si bien bi ha diversos heroes y heroinas memorables de caracteristicas clasicas en ista obra, o gran heroe ye Irán.
	
Ibn al-Athir l'ha dito l'"Alcorán Persa", encara que iste títol no s'usa por un regular entre os parlants de farsi, amuestra la importancia d'ista obra.

Iste libro tamién ye important ta os 200.000 zoroastrians que quedan en o mundo, ya que o *Shāhnāma* permite relacionar os inicios d'o zoroastrismo con a cayita d'o zaguer rei zoroastrián a mans d'os invasors arabes.
Esperantujo

***Esperantujo*** ye una parola emplegata por os fablants d'esperanto ta referir-se a la comunidat esperantista y a las actividaz relacionatas con a luenga. Cuando dos personas charran en esperanto i son "en" Esperantujo.

En l'anyo 1910, se proposó creyar o primer estato con o esperanto como luenga oficial en Moresnet, que sería dito *Amikejo* (*Puesto d'amistat*) u *Estato Esperantista Independient d'Amikejo*.

En l'anyo 1960 se prebó de creyar atro estato con ista luenga como a sola oficial, dito *Inzulo de la Rozoj* (Isla d'as Rosas) u *Republica Esperantista d'a Isla d'as Rosas*, situato en a Mar Hadriana, amán d'Italia.

O 2 de chunio de 2001 bellas organizacions esperantistas europeas fundoron a *Esperanta Civito*, que quier estar un subchecto de dreito internacional, que tien una definición propia d'Esperantujo, basata en os prencipios d'o raumismo.

## Vinclos externos
* Tierra que no yes sobre o mapa (texto de Boris Kolker)
* Esperanta Respubliko
* Esperantujo.directory
Serba

As **serbas** (tamién ditas en masculino, **serbos**) son os lulos caracteristicos d'os árbols y arbustos compresos en o chenero *[[Sorbus]]*, que perque las producen reciben o nombre popular de serberas.

Tecnicament, baixo criterios botanicos, as serbas son pomos carnosos producius per a maduración de l'ovario infero de cadaguna d'as flors que se disposan en una panicula u corimbo (inflorescencia) que caracteristicament fan ixas especies, que no sen puede pas considerar infructescencias per estar toz os lulos demanatos d'una flor individual.

Os fruitos de *Sorbus* son arronchadez, de color carateristicament roya, anque bi n'ha tamien de naranchas u amarelliscos. Cualques especies en o chenero los tienen comestibles, como la pixortera (*[[Sorbus aucuparia]]*) u la moixera u mostallonero (*[[Sorbus aria]]*), pero son especialment consumitas as que produz *[[Sorbus domestica]]*, la mes quiesta d'as especies europeas d'este chenero. O nombre d'a moixera en l'Alto Aragón oriental demana d'as suyas serbas, que particularment en a especie sen diz «*moixes*» (en bels puestos, deformato a *moches* > «*monches*»). En a zona occidental a serba de *S. aria* se i diz «mostallón», y l'árbol en consecuencia, mostallonero.

As serbas son tamién conoixitas en muitos lugars de tot Aragón con l'ambiguo y inespecifico nombre de «cerollas/acerollas», «zarolas» u «ceruellas» (as tres demanan d'o latín «*cereŏla*»), que comparten con os fruitos d'a cerollera domestica (*[[Prunus domestica]]*) y con altras especies en a mesma familia *[[Rosaceae]]*, especialment en o caso de *Sorbus domestica*, que per estar mes grandizas presentan cualque cosa de similitut con a dita fruita.

## Se veiga tamién
*Cerolla.
*Sorbus.
*Ceresa.
*Sabuco.

## Referencias
Partido Popular

:*Iste articlo ye sobre un *'partiu politico espanyol**; ta atros usos, se veiga **Partido Popular (desambigación)**''.



O **Partido Popular** (**PP*', en [[Idioma aragonés|aragonés]]: *Partiu Popular*) ye un [[partiu político]] [[conservadurismo|conservador]] d'[[Espanya]]. S'autodefine en os suyos estatutos como de [[centro reformista]]. Estabiliu o [[20 de chinero]] de 1989 a partir d' *Alianza Popular''.

## Veyer tamién

* Partido Popular de Aragón.
* Partido Popular de Galicia.

## Vinclos externos

*  Pachina web d'o PP.
*  PP Aragón.
Moixera

**Moixera** puet fer referencia a:

* la **moixera**, sentimiento d'abatimiento u angunia.
* cualques especies vechetals d'o chenero *[[Sorbus]]*:
** ***[[Sorbus aria]]*** u **moixera**, tamién dita mostallonero.
** ***[[Sorbus chamaemespilus]]*** u **moixera borde**.
** ***[[Sorbus intermedia]]*** u **moixera**.
** ***[[Sorbus torminalis]]*** u **moixera parda**.

## Referencias
Grito de Dolores

Se conoix con o nombre de ***Grito de Dolores*** (en castellano, ***Chilo de Dolores*** en aragonés) a l'escaicimiento que ye en l'inicio d'a Guerra d'independencia de Mexico, que en ixe inte yera una colonia d'Espanya. Iste *Grito de Dolores* estió la clamada que fació Miguel Hidalgo y Costilla (con Ignacio Allende y Juan Aldama), un sacerdot mexicano, a los suyos parroquians o 16 de setiembre de 1810 ta que se sublevasen contra l'Imperio espanyol.

A clamada se fació en l'antigo lugar de Dolores, tanyendo la dita *Campana de Dolores* (iste lugar ye l'actual municipio mexicano de Dolores Hidalgo, en Guanajuato) dica la plegada d'os parroquians, cuan Miguel Hidalgo fació un sermón que remató con as palabras *¡Viva la Virgen de Guadalupe!, ¡Abajo el mal gobierno!, ¡Viva Fernando VII!.* (*Viva la [[Virchen de Guadalupe]]!, Abaixo lo mal gubierno!, Viva [[Ferrando VII d'Espanya|Ferrando VII]]!*). En realidat, se fació a clamada cuan l'autoridat colonial espanyola d'o Virreinau de Mexico ya heba descubierto la conspiración ta una sublevación, y ubrió una guerra por a independencia de l'actual Mexico que no remató dica o 27 de setiembre de 1827 con a sinyatura d'o Tractau de Córdoba, seguntes o cual Espanya reconoixeba la independencia de Mexico.

## Vinclos externos
Zurita (desambigación)

**Zurita** puet estar:
***[[Zurita (Castellón)|Zurita]]** localidat de Los Puertos de Moriella (Castellón).
***[[Zurita (A Litera)|Zurita]]** despoblato de lo termin de Baells (Litera, provincia de Uesca).
***[[Cheronimo Zurita]]**, historiador aragonés.
***[[Central nucleyar José Cabrera]] conoixita como **Zorita'''.

## Se veiga tamién
*Zorita.
Hutsuls

Os **hutsuls** (en ucrainés *гуцули*) son ucraineses d'a zona carpatica d'Ucraína y Rumanía.

## Bibliografía
*Felipe Fernández-Armesto. "Los hijos de Zeus. Pueblos, etnias y culturas de Europa". 1996 Grijalbo.
Boicos

Os **boicos** (en ucrainés *бойки*) son ucraineses d'a zona carpatica d'Ucraína, habendo-ie tamién uns pocos en arias adchacents d'o sud-este de Polonia y nord-este d'Eslovaquia.

## Bibliografía
* Felipe Fernández-Armesto: *Los hijos de Zeus. Pueblos, etnias y culturas de Europa*, 1996, Editorial Grijalbo.
Maloideae

**Maloideae** (d'antis mas conoixida como Pomoideae) ye una subfamilia d'a familia Rosaceae on se clasifican especies tan conoixitas como as mazaneras, as pereras, as codonyeras, as cerolleras y os artos.

As especies d'a familia Maloideae presentan frutos tipo drupa derivatos d'ovarios ínfros falsament sincarpicos, compuestos por uno a cinco carpelos en os que o teixito carnoso procede prencipalment de l'eixe floral.

En o chenero *[[Crataegus]]* y *[[Mespilus]]* en l'interior d'a carne d'o fruito cadagún d'os carpelos forma un ruello duro, pero en a codonyera, en a perera, manzanera y en o chenero *[[Sorbus]]* os carpelos, con aspecto de foliculo, forman un cuerpo apermiganato, mientres que a carne d'o fruito contién bels niedos de celulas petrias (fruitos en pomo).

## Cheneros
Amygdaloideae

**Amygdaloideae** ye una subfamilia d'a familia Rosaceae on se clasifican muitas especies d'arbols fruitals: presquero, ciresera, prunera, almendrera, abricoquera, etcetera...a mes d'especies salvachinas bien conoixitas como l'aranyonera.

As especies d'a subfamilia Amygdaloideae tienen drupas monocarpelars. O solo carpelo, no soldato con o receptaclo, que ye concavo, desembolica un teixito carnoso en a part exterior, pero en a interior se converte en un ruello muito duro, por un regular monospermo, (ceresera, prunera, presquera, abricoquera y almendrera). As simients contienen cianhidrico.
Cydonia oblonga

A **codonyera**  u **bembrillera** () ye una especie d'árbol fruitero cautivada d'a subfamilia Maloideae. O suyo fruito ye o codonyo, y ye un falso fruito de tipo pomo que puet minchar-se crudo pero prencipalment se'n fa servir ta fer una confitura conoixida como codonyate.

## Notas


## Referencias
Pyrus

**Pyrus** ye un chenero d'árbols fruitals a on se i clasifican as diferents especies de **pereras**. Perteneix a la subfamilia d'as Maloideae y a la familia d'as Rosaceae, en l'orden d'as Rosales.

## Especies
En fan parte, alto u baixo, 30 especies, incluyindo-ie:
* *[[Pyrus amygdaliformis]]* (perera de mont).
* *[[Pyrus austriaca]]*.
* *[[Pyrus balansae]]*.
* *[[Pyrus betulifolia]]*.
* *[[Pyrus bourgaeana]]*.
* *[[Pyrus bretschneideri]]*.
* *[[Pyrus calleryana]]*.
* *[[Pyrus caucasica]]*.
* *[[Pyrus communis]]* (perera).
* *[[Pyrus communis]]* L. subsp. *salvifolia* (DC.) Gams.
* *[[Pyrus cordata]]*.
* *[[Pyrus cossonii]]*.
* *[[Pyrus elaeagrifolia]]*.
* *[[Pyrus fauriei]]*.
* *[[Pyrus kawakamii]]*.
* *[[Pyrus korshinskyi]]*.
* *[[Pyrus lindleyi]]*.
* *[[Pyrus nivalis]]* (perera d'as nieus).
* *[[Pyrus pashia]]*.
* *[[Pyrus persica]]*.
* *[[Pyrus phaeocarpa]]*.
* *[[Pyrus pyraster]]* (perera borde).
* *[[Pyrus pyrifolia]]*.
* *[[Pyrus regelii]]*.
* *[[Pyrus salicifolia]]*.
* *[[Pyrus salvifolia]]*.
* *[[Pyrus serrulata]]*.
* *[[Pyrus spinosa]]*.
* *[[Pyrus syriaca]]*.
* *[[Pyrus ussuriensis]]*.
* *[[Pyrus xerophila]]*.

## Referencias

## Vinclos externos
Rosaceae

As **rosacias** (nombre cientifico **Rosaceae**) son una familia d'a orden Rosales bien representata en a flora europea, con muitas especies cautivatas, ornamentals u que fan una parte important en o paisache.

As rosacias a sobén presentan l'androceu multiplicato d'una forma secundaria, a causa d'intercalación y encarna d'una manera ilustrativa as posibilidaz de diferenciación y progresión que se dan en os chineceus y fruitos coricarpicos.

## Referencias
Alcotas

**Alcotas** ye una pedanía de Manzanera, en la comarca de Gúdar-Chabalambre. En 2016 teneba 21 habitants.

## Toponimia
Los toponimos y microtoponimos *Alcota* y *Alcotas* que bi ha entre las sierras de Chabalambre y d'el Toro tienen un component mozarabe derivau de lo latín *Cauta*.

## Historia
Ye citada con motivo de la fixación de mugas entre lo territorio de lo concello de Teruel y lo Reino de Valencia, y tamién con motivo de la fixación de mugas de lo termin d'Exerica. Lo 22 de chunio de 1238, antes de la reconquiesta de Valencia, lo rei Chaime I donó lo castiello y villa d'Exerica a lo concello de Teruel, dando-li una delimitación:

Lo 9 d'abril de 1255 Chaime donó lo castiello y villa d'Exerica a la noble Teresa Gil de Vidaure y a lo fillo de los dos, lo futuro infant Chaime d'Exerica, indicando que son situaus en lo Reino de Valencia. Por lo que pareix Chaime I tenió un intrés especial en deseparar Exerica de lo concello de Teruel. Lo texto de deseparación ye de 1261:

L'aldeya d'Alcotas s'unió a Manzanera en 1834-1849.

## Referencias
El Paúl

**El Paúl** ye una pedanía de Manzanera, en a comarca de Gúdar-Chabalambre. En 1991 teneba 24 habitants.

## Toponimia
**[[Paúl]]** puet representar un aragonesismo. O chenero masculín se puet esplicar por castellanización como ha esdeveniu con microtoponimos con base *Paúl* en Monzón y o Viello Sobrarbe. En mozarabe bi ha cognatos d'esta palabra, y d'astí Padul en Granada y Baduls en Zaragoza.
Los Cerezos

**Los Cerezos** ye una pedanía de Manzanera en a comarca de Gúdar-Chabalambre. En 1991 teneba 165 habitants.
Los Olmos (Gúdar-Chabalambre)

**Los Olmos** ye una pedanía de Manzanera, en a comarca de Gúdar-Chabalambre. En 1991 teneba 193 habitants.
Torre de los Peones

**Torre de los Peones** ye un despoblato d'o termin de Manzanera, en a comarca de Gúdar-Chabalambre.

## Referencias
Prunus avium

A **ceresera** u **ciresera** ( (L., 1753)), tamién dita **mollar de Monzón**, ye una especie d'árbol fruitero d'o chenero *[[Prunus]]*, subclasificau en o subchenero *[[Cerasus]]*, miembro d'a familia d'as rosacias. Ye amplament cautivada por o suyo fruito comestible; a ceresa.

## Notas


## Referencias

## Vinclos externos
Universidat Brigham Young

A **Universidat Brigham Young**, localizata en Provo, Utah (Estaus Unius), ye una universidat privata que perteneixe a la Ilesia de Chesucristo d'os Santos d'os Zaguers Días. Manimenos, o 98% d'os estudiants son miembros d'a Ilesia Mormona. A mas, dos tercios d'os estudiants son de difuera d'o estato de Utah.

## Vinclos externos
*  Pachina web oficial de l'Universidat Brigham Young.
Palau-sator

**Palau-sator** ye un municipio catalán situato en a comarca d'o Baixo Empordán y provincia de Chirona.

A suya población ye de 289 habitants (2006), en una superficie de 12,40 km² con una densidat de población de 23,31 hab/km².

## Cheografía
A localidat de Palau-sator ye situata a 20 metros d'altaria sobre o livel d'a mar.

D'o suyo termin municipal fan parte os lugars de Fontclara, Sant Feliu de Boada y Sant Julià de Boada.

## Demografía

## Vinclos externos

* Pachina web oficial municipal.
* Información de Palau-sator en a pachina web d'a ''Generalitat de Catalunya''.
* Información de Palau-sator en a pachina web de l'''Institut d'Estadística de Catalunya''.
Pals

**Pals** ye un municipio catalán situato en a comarca d'o Baixo Empordán y provincia de Chirona.

A suya población ye de 2.698 habitants (2005), en una superficie de 25,81 km² con una densidat de población de 104,53 hab/km².

## Cheografía
A localidat de Pals ye situata a 55 metros d'altaria sobre o livel d'a mar, a una distancia de 42,6 km d'a ciudat de Chirona, a capital d'a suya provincia, y de 130&nbsp;km d'a ciudat de Barcelona, a capital de Catalunya.

D'o suyo termin municipal fan parte os lugars d'Els Arenals de Mar, El Mas Tomasí, Els Masos de Pals, Palsmar, La Pineda de Pals, Puig sa Guilla, Puigvermell, Sa Punta, Residencial dels Masos y El Xiulet de Pals.

## Historia
En chulio de 935 una flota de cuaranta vaixiellos d'o Califato de Cordoba ataca y espulla los puertos de Pals (5 de chulio), Empúries (que dende alavez quedó despoblau), Torroella de Montgrí (8 de chulio) y Barcelona (15 de chulio), provocando centenars de victimas y muitisma destrucción. Qui mandaba la flota yera Abd al-Màlik ibn Said ibn Abi Hamama, que tornó en rematar l'ataque en o puerto de Turtusha.

## Demografía

## Administración
### Reparto de concellers


Fuent: ''MUNICAT'', en a pachina web d'a ''Generalitat de Catalunya''.


### Alcaldes

## Referencias

## Vinclos externos

*  Pachina web oficial municipal de Pals.
* Información de Pals en a pachina web d'a Cheneralidat de Catalunya.
* Información de Pals en a pachina web d'o *[[Institut d'Estadística de Catalunya]]*.
Parlavà

**Parlavà** ye un municipio catalán situato en a comarca d'o Baixo Empordán y provincia de Chirona.

A suya población ye de 394 habitants (2008), en una superficie de 6,14 km² con una densidat de población de 64,17 hab/km².

## Cheografía
A localidat de Parlavà ye situata a 40 metros d'altaria sobre o livel d'a mar.

D'o suyo termin municipal fa parte o lugar de Fonolleres.

## Demografía

## Administración
### Alcaldes

## Molimentos
*Ilesia de Sant Feliu, una ilesia en estilo romanico.
*Ilesia de Sant Cristoforo, un edificio en estilo gotico.

## Vinclos externos

* Pachina web oficial municipal de Parlavà.
* Información de Parlavà en a pachina web d'a Cheneralidat de Catalunya.
* Información de Parlavà en a pachina web de l*'[[Institut d'Estadística de Catalunya]]*.
Felipe III d'Aragón

**Felipe III d'Aragón y Portugal, IV de Castiella, y VII de Borgonya**, naixiu de Valladolit o 8 d'abril de 1605 y muerto en Madrit o 17 de setiembre de 1665, estió un rei d'Aragón, rei de Castiella, rei de Portugal, rei de Sicilia, rei de Nápols, rei de Cerdenya, duque de Borgonya y duque de Milán.

Felipe III d'Aragón puyó a lo trono o 31 de marzo de 1621 dimpués d'a muerte de su pai, Felipe II d'Aragón.

## Vinclos externos
Sant Feliu de Guíxols

**Sant Feliu de Guíxols** (*Sant Feliu de Guíxols* en catalán y oficialment, *San Felíu de Guixols* en idioma castellano) ye un municipio catalán situato en a comarca d'o Baixo Empordán y provincia de Chirona. Ye a capital d'o partiu chudicial d'o suyo nombre.

A suya población ye de 22.934 habitants (2024), en una superficie de 16,23 km² con una densidat de población de 1.413,1 hab/km². A suya altaria meyana ye de 4 m.

## Cheografía
A localidat de Sant Feliu de Guíxols ye situada a lo canto d'a mar Mediterrania, a 4 metros d'altaria sobre lo livel d'a mar, y a una distancia de 33 km d'a ciudat de Chirona, a capital d'a suya provincia, y de 105&nbsp;km d'a ciudat de Barcelona, a capital de Catalunya.

D'o suyo termin municipal fan parte os lugars de Les Bateries, La Casa Nova, El Mas Trempat, Pedralta, Puntabrava, Sant Amanç, Sant Feliu de Guíxols y El Vilar d'Aro.

## Demografía

## Administración
### Reparto de concelleros




### Alcaldes

## Molimentos
* Monesterio de Sant Feliu de Guíxols, un antigo monesterio d'a orden de Sant Benedet que conserva una ilesia en estilo romanico adedicada a Sant Feliu, a on destaca la suya fontera con a clamada *puerta ferrada*.

## Referencias

## Vinclos externos

*  Pachina web oficial municipal de Sant Feliu de Guíxols.
*  Información de Sant Feliu de Guíxols en a pachina web d'a ''Generalitat de Catalunya''.
*  Información de Sant Feliu de Guíxols en a pachina web de l'''Institut d'Estadística de Catalunya''.
*  Cambra de Comercio, Industria y Navegación de Sant Feliu de Guíxols.
Joseph Smith, Jr.

**Joseph Smith, Jr.** (Sharon, Vermont, Estaus Unius, 23 d'aviento de 1805 – Carthage, Illinois, Estaus Unius, 27 de chunio de 1844) estió lo fundador d'a Ilesia de Chesucristo d'os Santos d'os Zaguers Días, conoixita como mormonismo. Se presentó como lo profeta definitivo destinato a restaurar a Ilesia de Chesucristo primitiva. En l'anyo 1827 declaró que un ánchel l'heba amostrato un antigo rechistro, escrito en planchas d'oro, que describiba la vesita de Chesús a os indichenas d'America, y que l'heba dito de reconstruyir a ilesia cristiana. En 1830, Smith publicó o Libro de Mormón, que, seguntes él, yera una traducción a l'anglés de dito rechistro; ixe mesmo anyo fundó a congregación relichiosa orichinalment dita Ilesia de Cristo.
Torrent (desambigación)

**Torrent** puet estar:

* **[[Torrent]]**, una corrient d'augua en una zona montanyosa.
* **[[Torrent (Valencia)]]**, un municipio d'o País Valenciano en a provincia de Valencia, situato en a comarca d'a Huerta Ueste.
* **[[Torrent (Baixo Empordán)]]**, un municipio de Catalunya en a provincia de Chirona, situato en a comarca d'o Baixo Empordán.
* **[[Torrent de Cinca]]**, o nombre en catalán de **[[Torrent de Cinca]]**, un municipio d'Aragón en a provincia de Uesca, situato en a comarca d'a Cinca Baixa.
Torrent (Baixo Empordán)

:*Iste articlo ye sobre un municipio catalán en a comarca d'o Baixo Empordán, Ta atros usos, se veiga *'Torrent (desambigación)**''.


**Torrent** ye un [[municipio]] [[Catalunya|catalán]] situato en a [[Comarcas de Catalunya|comarca]] d'o [[Baixo Empordán]] y [[provincia de Chirona]].

A suya [[Población humana|población]] ye de 189 habitants ([[2011]]), en una [[superficie]] de 8,05 [[km²]] con una [[densidat de población]] de 23,48 hab/km².

== Cheografía ==
A localidat de Torrent ye situata a 44 [[metro]]s d'[[altaria]] sobre o livel d'a mar.

== Demografía ==


== Administración ==
=== Reparto de concellers ===
<center>

</center>

=== Alcaldes ===


== Vinclos externos ==

* [http://webspobles.ddgi.cat/sites/torrent/default.aspx Pachina web oficial municipal de Torrent].
* [http://www10.gencat.net/pls/municat/mun_p01.dad_ens?via=1&cod=1719780001 Información de Torrent] en a pachina web d'a [[Cheneralidat de Catalunya]].
* [http://www.idescat.es/territ/BasicTerr?TC=3&V0=1&V1=17197 Información de Torrent] en a pachina web de l**Institut d'Estadística de Catalunya''.
Electromagnetismo

L**'electromagnetismo** ye a branca d'a fisica que estudeya os campos eletromagneticos, unos campos que exercen una fuerza sobre as particlas con carga electrica cuan son afectatos por a presencia y o movimiento d'istas particlas.

O campo magnetico se produz por o movimiento d'as cargas electricas, como por eixemplo en o caso d'a corrient electrica. O campo magnetico produz una fuerza magnetica d'o mesmo tipo que la d'os imants.

Un campo magnetico cuan varía produz un campo electrico: se tracta d'o fenomeno d'a inducción electromagnetica que s'emplega en o funcionamiento d'os cheneradors electricos, os motors electricos y os transformadors. D'una traza parellana, un campo electrico que cambeya chenera un campo magnetico. Como consecuencia d'ista interdependencia entre os campos electricos y magneticos, tien sentito considerar os dos como una unica entidat, u campo eletromagnetico.

Ista unificación fue desarrollata por diferents fisicos en o curso d'o sieglo XIX y tenió lo suyo punto mas important con os treballos de James Clerk Maxwell qui unificó los treballos anteriors en una sola teoría. Dimpués Oliver Heaviside simplificó y reformuló as ecuacions de Maxwell en a forma en que las conoixemos hue. Maxwell descubrió a naturaleza eletromagnetica d'a luz y, como consecuencia, hue se considera que a luz ye una alteración oscilatoria que se propaga en o campo electromagnetico, como una onda electromagnetica. As diferents frecuencias d'oscilación dan orichen a las diferents formas de radiación electromagnetica d'o espectro electromagnetico, dende as ondas de radio a baixas frecuencias a los rayos gamma a las mas altas frecuencias, pasando por a luz visible a frecuencias intermeyas.

As implicacions teoricas de l'electromagnetismo levoron a Albert Einstein a desarrollar a teoría d'a relatividat especial en 1905. O descubrimiento d'a mecanica cuantica obligó a formular una teoría cuantica de l'electromagnetismo, que se completó en a decada de 1940 y conoixita como electrodinamica cuantica.

## Referencias
Gravedat

A **gravedat** ye a fuerza d'atracción mutua que experimentan dos obchectos con masa. Se tracta d'una d'as cuatre fuerzas fundamentals observatas dica agora en a naturaleza chunto con a fuerza electromagnetica, a fuerza nucleyar débil y a fuerza nucleyar fuerte.

A gravedat ye amás important respecto a lo funcionamiento de l'universo: as fuerzas nucleyars son de tan curto alcanze que nomás se manifiestan en o mundo atomico y subatomico; a fuerza eletromagnetica puet actuar en cualsiquier distancia, pero se basa en a existencia de dos tipos de cargas (a positiva y a negativa, que existen en igual cantidat) de maniera que cargas diferents s'atrayen y cargas iguals se repelen, u sía que o resultato a gran escala ye neutro. D'atra man a fuerza d'a gravedat ye siempre atractiva y actua en cualsiquier distancia, por ixo ye siempre present en toz os puestos. Ella ye a causant de que a Tierra chire arredol d'o Sol (entre os cualos bi ha mas de 150 millons de kilometros) y de que o Sol se mueva arredol d'o centro d'a Carrera de sant Chaime (a mas de 25 mil anyos luz de distancia). Amás d'ixo, a fuerza gravitatoria ye, d'entre as cuatre fuerzas fundamentals, la que menos entienden os fisicos modernos. Istos aspiran a formular a Gran Teoría Unificata, a on que as cuatre fuerzas sían unitas en un modelo fisico que describa o comportamiento de l'universo como un tot. Dica l'inte, a fuerza d'a gravedat ye amás problematica, la que se resiste a la unión.

Siempre s'ha dito que a gravedat nos atraye enta o centro d'a Tierra; pero si analizamos detenidament a forma en que un obchecto masivo "deforma" o espacio-tiempo que lo rodía plegaremos a la conclusión de que no ye una fuerza que nos atraye, sino mas bien una fuerza que nos empenta enta lo centro d'un cuerpo masivo, en iste caso a Tierra. Por tanto, habérbanos de decir: ''"A gravedat ye a fuerza que empenta un obchecto masivo enta o centro d'unatro de mas masivo".

## Referencias

## Vinclos externos
Greta Garbo

**Greta Garbo**, nombre artistico de **Greta Lovisa Gustafsson**, estió una actriz sueca, naixida de Södermalm, un barrio d'Estocolmo (condau d'Estocolmo, Södermanland) o 18 de setiembre de 1905 y muerta en Nueva York (Nueva York, Estaus Unius) o 15 d'abril de 1990.

## Filmografía
### Cintas

## Referencias

## Vinclos externos

*  Greta Garbo en Internet Movie Database.
Ullastret

**Ullastret** ye un municipio catalán situato en a comarca d'o Baixo Empordán y provincia de Chirona.

A suya población ye de 227 habitants (2008), en una superficie de 11,08 km² con una densidat de población de 20,49 hab/km².

## Cheografía
A localidat d'Ullastret ye situata a 49 metros d'altaria sobre o livel d'a mar.

## Demografía

## Molimentos
* Ilesia de Sant Per d'Ullastret. Ye una ilesia construyida en estilo romanico y consagrada a Sant Per apóstol.

## Referencias

## Vinclos externos

* Pachina web oficial municipal d'Ullastret.
* Información d'Ullastret en a pachina web d'a ''Generalitat de Catalunya''.
* Información d'Ullastret en a pachina web d'o ''Institut d'Estadística de Catalunya''.
* Información d'Ullastret en a pachina web d'o Museu Arqueolochico de Catalunya.
Campo magnetico

O **campo magnetico** ye una rechión d'o espacio en a cual una carga electrica puntual de valor *q* que se desplaza a una velocidat \mathbf{v}, sufre os efectos d'una fuerza que ye perpendicular y proporcional tanto a la velocidat como a lo campo, dita inducción magnetica u densidat de fluxo magnetico. Asinas, dita carga percibirá una fuerza descrita con a siguient igualdat.

\mathbf{F} = q\mathbf{v} \times \mathbf{B}

(Se veiga que tanto **F** como **v** y **B** son magnituz vectorials y o producto vectorial tiene como resultant un vector perpendicular tanto a *v* como a *B*).

O modulo d'a fuerza resultant será:

|\mathbf{F}| = q|\mathbf{v}||\mathbf{B}|\cdot \mathop{\mathrm{sen}} \theta

A existencia d'un campo magnetico se puet veyer gracias a la propiedat localizata en o espacio d'orientar un magnetometro (una chicota lamina d'acero imantato que puet chirar librement). L'agulla d'una bruixula, que evidencia la existencia d'o campo magnetico terrestre, puet estar considerata un magnetometro.